Ռիկարդո Օրսոլինի

**Ռիկարդո Օրսոլինի** (, ), իտալացի պրոֆեսիոնալ ֆուտբոլիստ։ Ներկայումս հանդես է գալիս Բոլոնյայի և Իտալիայի ազգային հավաքականի կազմում։ Խաղում է վինգերի դիրքում։

## Ակումբային կարիերա
### Ասկոլի
Օրսոլինին Ասկոլիի ակադեմիայի սան է։ Իր պրոֆեսիոնալ դեբյուտը նշեց 2016 թվականի մարտի 26-ին՝ թիմի մեկնարկային կազմում խաղադաշտ դուրս գալով Վիչենցայի դեմ խաղում։ Իր առաջին գոլը խփեց հոկտեմբերի 15-ին՝ Վերոնայի դեմ խաղում։ Հոկտեմբերի 29-ին Օրսոլինին դուբլ ձևակերպեց Կարպիի դեմ խաղում՝ 2-0 հաշվով հաղթանակ պարգևելով Ասկոլիին։ Դեկտեմբերի 10-ին նա գոլի և գոլային փոխանցման հեղինակ դարձավ Լատինայի դեմ խաղում, իսկ հանդիպումն ավարտվեց 2-2 հաշվով։ 2017 թվականի փետրվարի 14-ին իտալացին 2 գոլ խփեց Պրո Վերչելիի դեմ խաղում։ Ասկոլիի առաջին թիմի կազմում Օրսոլինին անցկացրեց 51 հանդիպում՝ դառնալով 8 գոլի և 7 գոլային փոխանցման հեղինակ։

### Յուվենտուս
2017 թվականի հունվարի 30-ին Օրսոլինին 4 տարվա պայմանագիր կնքեց Յուվենտուսի հետ, ապա մինչև մրցաշրջանի ավարտը վարձավճարով վերադարձավ Ասկոլի։ 2017 թվականի հուլիսի 14-ին իտալացին 2 տարվա վարձավճարով միացավ Ատալանտային։ Իր դեբյուտը Սերիա A-ում նշեց սեպտեմբերի 17-ին՝ փոխարինելով Տիմոտի Կաստանին Կիևոյի դեմ խաղում և այս խաղում դառնալով գոլային փոխանցման հեղինակ։ Առաջին հանդիպումը եվրոպական առաջնություններում անցկացրեց նոյեմբերի 2-ին՝ փոխարինելով Յոսիպ Իլիչիչին Եվրոպայի Լիգայի Ապոլոն Լիմասոլի դեմ խաղում։ Իր առաջին և միակ հանդիպումը թիմի մեկնարկային կազմում անցկացրեց դեկտեմբերի 20-ին՝ Իտալիայի գավաթի Սասուոլոյի դեմ խաղում և այս խաղում տալով գոլային փոխանցում։ 2018 թվականի հունվարին Օրսոլինին վերադարձավ Յուվենտուս։ Ատալանտայի կազմում նա անցկացրեց 10 հանդիպում՝ դառնալով 2 գոլային փոխանցման հեղինակ։

### Բոլոնյա
2018 թվականի հունվարի 31-ին Օրսոլինին 18 ամսվա վարձավճարով տեղափոխվեց Բոլոնյա։ Իր դեբյուտը ակումբի կազմում նշեց փետրվարի 4-ին՝ փոխարինելով Մատիա Դեստրոյին Ֆիորենտինայի դեմ խաղում։ Առաջին հանդիպումը թիմի մեկնարկային կազմում անցկացրեց փետրվարի 11-ին՝ Ինտեր Միլանի դեմ խաղում։ Իր առաջին գոլը խփեց սեպտեմբերի 30-ին՝ Ուդինեզեի դեմ խաղում։ Նոյեմբերի 11-ին Օրսոլինին գոլ խփեց Կիևոյի դեմ խաղում, իսկ հանդիպումն ավարտվեց 2-2 հաշվով։ Դեկտեմբերի 4-ին նա 2 գոլի և գոլային փոխանցման հեղինակ դարձավ Իտալիայի գավաթի Կրոտոնեի դեմ խաղում՝ 3-0 հաշվով հաղթանակ պարգևելով Բոլոնյային։ 2019 թվականի մայիսի 13-ին իտալացին գոլի և գոլային փոխանցման հեղինակ դարձավ Պարմայի դեմ խաղում։ 2018-19 մրցաշրջանում Օրսոլինին անցկացրեց 37 հանդիպում՝ դառնալով 10 գոլի և 5 գոլային փոխանցման հեղինակ։

2019 թվականի հունիսի 20-ին Բոլոնյան 15 միլիոն եվրոյի դիմաց գնեց Օրսոլինիի լրիվ տրանսֆերը։ Սեպտեմբերի 15-ին նա գոլի և գոլային փոխանցման հեղինակ դարձավ Բրեշիայի դեմ խաղում։ Դեկտեմբերի 22-ին իտալացին դուբլ ձևակերպեց Լեչեի դեմ խաղում՝ օգնելով իր թիմին հաղթել 3-2 հաշվով։ 2020 թվականի հունվարի 6-ին Օրսոլինին գոլ խփեց Ֆիորենտինայի դեմ հանդիպման վերջին րոպեին՝ փրկելով Բոլոնյային պարտությունից։

## Միջազգային կարիերա
Օրսոլինին ներկայացրել է Իտալիան մինչև 20 և մինչև 21 տարեկանների երիտասարդական հավաքականներում։ 2017 թվականին նա մասնակցեց աշխարհի Մ20 առաջնությանը՝ խաղադաշտ դուրս գալով բոլոր 7 հանդիպումներում և դառնալով 5 գոլի հեղինակ։ Նա գոլ խփեց կիսաեզրափակչի Անգլիայի դեմ խաղում, սակայն Իտալիան պարտվեց 3-1 հաշվով և դուրս մնաց առաջնությունից։ Հավաքականը զբաղեցրեց 3-րդ հորիզոնականը մրցաշարում՝ 3-րդ տեղի համար հանդիպման հետխաղյա 11-մետրանոցների հարվածաշարում հաղթել Ուրուգվային, իսկ Օրսոլինին դարձավ առաջնության լավագույն ռմբարկուն՝ ստանալով Ոսկե խաղակոշիկ մրցանակը։ 2019 թվականի հունիսին նա մասնակցեց Եվրոպայի Մ21 առաջնությանը՝ անցկացնելով 2 հանդիպում, սակայն Իտալիան դուրս մնաց մրցաշարի խմբային փուլից։

Իտալիայի ազգային հավաքական Օրսոլինին առաջին անգամ հրավիրվեց 2019 թվականի նոյեմբերի 8-ին Ռոբերտո Մանչինիի կողմից՝ Բոսնիա և Հերցեգովինայի ու Հայաստանի դեմ խաղերի համար։ Իր դեբյուտը ազգային հավաքականում նշեց նոյեմբերի 18-ին՝ փոխարինելով Նիկոլո Բարելային Հայաստանի դեմ խաղում։ Այս խաղում նա դարձավ գոլի և 2 գոլային փոխանցման հեղինակ՝ օգնելով Իտալիային հաղթել 9-1 հաշվով։

## Կարիերայի վիճակագրություն
### Ակումբային վիճակագրություն
*2020 թվականի հունվարի 17-ի դրությամբ*

### Միջազգային վիճակագրություն
*2020 թվականի հունվարի 17-ի դրությամբ*

### Միջազգային գոլեր

## Նվաճումներ
### Անհատական

* ՖԻՖԱ աշխարհի Մ20 առաջնության լավագույն ռմբարկու. 2017 (5 գոլով)

## Ծանոթագրություններ

## Արտաքին հղումներ
* Օրսոլինիի պաշտոնական Ֆեյսբուքի էջը
* Օրսոլինիի պաշտոնական Ինստագրամի էջը
* Օրսոլինին transfermarkt-ում
* Օրսոլինին soccerbase.com-ում
* Օրսոլինին WhoScored.com կայքում
* Օրսոլինին Բոլոնյայի պաշտոնական կայքում
* Օրսոլինին Սերիա A-ի պաշտոնական կայքում 
* Օրսոլինին ՈՒԵՖԱ-ի պաշտոնական կայքում
* Օրսոլինին ՖԻՖԱ-ի պաշտոնական կայքում

Կատեգորիա:Ասկոլիի ֆուտբոլիստներ
Կատեգորիա:Ատալանտայի ֆուտբոլիստներ
Կատեգորիա:Բոլոնիայի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ